open-index/open-wikipedia-markdown huggingface dataset:
Stjernetåke

En **stjernetåke** består av interstellart støv og forskjellige typer gass. Tette skyer av gass og støv har klumpet seg sammen som resultat av gravitasjonen. Disse tåkene er «fabrikker» for stjernedannelse. Det blir påstått at vårt eget planetsystem har blitt dannet av en slik tåke, Solartåken.

Interstellare skyer er vanligvis svært kalde, ca. 2,7 Kelvin. Ved denne temperaturen danner atomene molekyler, og skyene betegnes som molekylære skyer, eller som en H II-region. Hovedbestanden er molekylært hydrogen, men også vann, ammoniakk og hydrokarboner finnes. Molekylære skyer kan gi opphav til tre forskjellige typer av tåker: emisjonståker og refleksjonståker som begge kan ses optisk, og mørke tåker som man bare kan oppdage hvis de dekker lys som ligger bak. 

Områder som er mindre tette, kalles H I-områder. De består av atomært hydrogen og sender ikke ut noe lys i det optiske området. De kan bare oppdages ved at de sender ut en spesiell radiobølgelengde. Man kan også oppdage H I-områder i de tilfellene der de kommer i kontakt med en emisjonståke og derved øker lysstyrken til denne tåken.

Selv om rommet mellom stjernene (det interstellare rom) sammenlignet med jordiske forhold er et fullkomment vakuum, inneholder det mye gass i form av spredt gass og små støvpartikler. Noen av gass-skyene kan vi se på nattehimmelen som lysende flekker. De kalles «tåke» eller *nebulae* etter det latinske ordet for «sky».

De fleste tåkene gir seg til kjenne ved radiostråling eller infrarød stråling som de sender ut. Ettersom nye stjerner stadig blir til i slike gass- og støvtåker, er det ikke uvanlig å kalle dem stjernefabrikker. Stjernetåkene kan spytte ut flere stjerner i løpet av en uke.

Stjernetåker er en av hovedvariablene som blir brukt når man forsker på universet og Hubbles–Lemaîtres lov. Dette er fordi de består av utallige mange partikler som forflytter seg hele tiden, og er en av våre mest pålitelige variabler vi har i verdensrommet.

## Se også

* Nebularhypotesen

## Referanser


## Kilder
*John, D. (2007), *Astronomy, *Parragon Books Ltd 2007

## Eksterne lenker
* 
*
Christ Church (Barbados)

**Christ Church** er et *parish* (distrikt, «prestegjeld») på sørenden av Barbados. I Christ Church ligger hovedturistområdet på Barbados Saint Lawrence Gap. 

## Eksterne lenker
*
CryptoPhone

**CryptoPhone** er en serie mobiltelefoner fra den tyske mobiltelefonprodusenten GSMK.

Telefonene kjennetegnes ved at de krypterer samtalene, ved hjelp av krypteringsalgoritmene AES 256 og Twofish. De er lagd for GSM-nettet, og fungerer på 850, 900, 1800 og 1900 Mhz-båndene. Kryptering krever imidlertid at begge partene bruker CryptoPhone produkter. 

Selskapet leverer også programvare for telefoni mellom pc-er; *CryptoPhone for Windows*. 

## Eksterne lenker
* Selskapets hjemmeside
Saint Andrew (Barbados)

**Saint Andrew** er et *parish* (distrikt, «prestegjeld») på nordenden av Barbados. Siden landskapet minnet de britiske kolonistene om Skottland ble prestegjeldet oppkalt etter Skottlands skytshelgen St. Andreas (engelsk: *Saint Andrew*). Det høyeste punktet på Barbados Mount Hillaby ligger i Saint Andrew.

## Eksterne lenker
*
Igaliku

**Igaliku** (Igaliko) er ei bygd i tidligere Narsaq kommune, nå Kujalleq kommune, mellom Qaqortoq og Narsarsuaq, sør i Grønland. I 2005 hadde byen 60 innbyggere. Igaliku er mest kjent for ruinene etter **Garðar**, setet for Garðar bispedømme fra 1100- til 1400-tallet. Bispesetet hadde en katedral og en stor gård. Dette området er utgravd av arkeologer, og man har funnet en grav her som kan ha tilhørt den tidligere biskopen Jon Smyrill Arnasson. 

Bygda ble grunnlagt i 1782, av nordmannen Anders Olsen, som emigrerte hit for å tilbringe alderdommen her. Den 6. august 2004 dannet den rammen om det første formelle besøk av en amerikansk utenriksminister på Grønland noensinne, da Colin Powell kom hit for å signere tre avtaler mellom Danmark/Grønland og USA. 

Bygda har bare ca. 60 innbyggere, men har dagligvarebutikk, skole, forsamlingshus og kirke. Skolen heter Atuarfik Igaliku («Igaliku skole»). 

## Kjente personer fra Igaliku
*Josef Motzfeldt – politiker
## Se også
* Kujataa, verdensarvområde fra 2017

## Litteratur
Karin Berg: *Igaliko: En grønlandsk bygd*

## Referanser
Emmanuel Jonnier

** Emmanuel Jonnier** (født 31. mai 1975) er en fransk tidligere langrennsløper.

Jonnier debuterte i verdenscupen i 1999. To år senere tok han sine første verdenscup-poeng, under prøve-OL i Soldier Hollow (Salt Lake City). Under Vinter-OL 2002 ett år senere ble han nr 10 på 30&nbsp;km fellesstart – hans beste internasjonale plassering så langt i karrieren.

Jonnier var best i fristil, og i løpet av sesongen 2005/2006 etablerte han seg i verdenstoppen i denne stilarten, med flere verdenscupplasseringer blant de 10 beste. Under OL 2006 i Torino tok han en 4.-plass på 50&nbsp;km fellesstart, bare 8 tideler fra bronsen.

20. januar 2007 fikk han sin første pallplassering i verdenscupen da han ble nr 2 på 30&nbsp;km fellesstart i Rybinsk.

### Resultater i verdenscupen i langrenn

## Referanser


## Eksterne lenker
* 
*  Emmanuel Jonniers Blogg
Beksømstøvler

**Beksømstøvler** er en type lave støvler eller kraftige sko av lær som var vanlige som skistøvler til inn på 1960-tallet. Sålen var randsydd sammen med overlæret med bekatråd, tråd impregnert med bek, derav navnet.

## Konstruksjon og bruk

Beksømstøvler nådde like over ankelen. De var laget i kraftig skinn, med hæler og såler av lær. Fordelen med randsyingen var at sålen kunne skiftes ut av en skomaker. Han satt da og stakk hull til tråden med syl. Tråden var forhåndsimpregnert med bek, og påsatt en grisebust i enden. Denne tjente som synål. Nye hæler ble limt og stiftet fast. Ulempen med lærsåler var at det var praktisk talt umulig å få dem til å la være å trekke vann.

Støvlene kunne utstyres med heljern, tåjern og ble ofte satt under med skobespar. Skobesparene måtte fjernes før en kunne få på seg ski med «Kandahar»-bindinger. De seneste beksømstøvlene hadde tåparti som passet inn i de første skibindingene av typen «Rottefella», bare det ble satt hull for piggene.

Etterhvert ble lærsåler og randsøm avløst av såler av kunststoff som lot seg støpe sammen med overlæret. Nyere typer av ski og bindinger førte også til andre krav til støvler.

## Eksterne lenker
* Bilder av beksømstøvler i Digitalt Museum
Salomon Heine

**Salomon Heine** (født 19. oktober 1767 i Hannover, død 23. desember 1844 i Hamburg) var en av Hamburgs fremste kjøpmenn og bankierer. Den jødiske Heine kom uten midler til Hamburg i 1784 og bygget seg opp en betydelig formue. Salomon Heine var kjent som filantrop og velgjører bl.a. for sin nevø, dikteren Heinrich Heine. Ved sin død hadde han en formue på omregnet ca. en milliard norske nåtidskroner. Han gikk under navnet «Hamburgs Rothschild».

## Referanser


## Eksterne lenker
*
Deichmans gate

**Deichmans gate** finnes flere steder i Norge:
* Deichmans gate (Oslo)
* Deichmans gate (Porsgrunn)

## Se også
* Deichmanns gate på Kongsberg
Rob Edwards

**Robert Owen Edwards** (født 1982) er en engelskfødt walisisk fotballtrener og tidligere fotballspiller som er manager for .

Edwards, som var forsvarsspiller, fikk 15 landskamper for  i perioden 2003 til 2006.

## Biografi
Rob Edwards startet sin fotballkarriere i  der han skrev under på sin første profesjonelle kontrakt i 2002. Han debuterte for Villa 28. desember 2002 i en ligakamp mot , og totalt fikk han med seg 8 ligakamper og 1 cupkamp for *the Villans* i 2002/03-sesongen. 

I november 2003 skrev han under på et låneopphold med , og han spilte sin første kamp for Palace 22. november 2003 i en ligakamp mot . Den 29. november 2003 scoret han sitt første mål for *the Eagles* da de spilte 1-1 mot . Etter å ha spilt 7 ligakamper og laget 1 ligamål vendte Edwards tilbake til Aston Villa i desember 2003, men allerede i januar 2004 var han klar for et nytt låneopphold, denne gang til . Hans første kamp for Derby var 10. januar 2004 da de møtte , mens hans første scoring for *the Rams* kom 17. januar 2004 i en ligakamp mot . Han spilte 11 kamper og scoret 1 mål for Derby før han vendte tilbake til Aston Villa da 2003/04-sesongen var over.

I juli 2004 gikk Edwards til  for £150 000, og han spilte sin første kamp for Wolverhampton den 8. august 2004 da de tapte 2-1 for  i en ligakamp. I hans første sesong for *Wolves* spilte han 17 ligakamper, mens han i 2005/06-sesongen stoppet på 42 ligakamper. 

## Karriere som spiller

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 557). Headline Book Publishing, London. ISBN 0-7553-1526-X

## Eksterne lenker
*
Frances Polidori

**Frances Mary Lavinia Polidori**, senere **Rossetti**, (1800–1886) er først og fremst kjent for sine familieforbindelser. To av hennes barn, Dante Gabriel Rossetti og William Michael Rossetti, var blant grunnleggerne av Det pre-rafaelittiske broderskap, og en annen, Christina Georgina Rossetti, ble en berømt poet. Hun satt også modell for flere av sin sønn Dante Gabriels malerier.

Frances var datter av eksilitalieneren Gaetano Polidori og søster av John Polidori, Lord Byrons lege. Selv om hun var anglikaner og medlem av den engelske kirke, giftet hun seg i London med den romersk-katolske politiske flyktningen fra Italia, Gabriele Rossetti.  Etter at ektemannen døde i 1854, var hun raskt ute med å brenne alle de gjenværende kopiene av hans bok *Il Mistero dell' Amor Platonico del Medio Evo (*norsk: *Mysteriet om middelalderens platonske kjærlighet)*. Innholdet var kontroversielt, så den var ikke distribuert til mange. Noen eksemplarer ble reddet fordi Rosetti hadde gitt dem bort som gaver, og alle de fem bindene er nå digitalt tilgjengelige på italiensk.

Hennes eldste barn, Maria Francesca Rossetti, skrev en bok om den store italienske middelalderpoeten Dante Alighieri og ble senere en anglikansk nonne.

Hennes to sønner Dante Gabriel og William Michael var blant grunnleggerne av Det prerafaelittiske broderskap. Hun satt modell for flere av sønnens tidligste malerier, eksempelvis «The Girlhood of Mary, Virgin» hvor hun poserte som den hellige Anne.

Hennes yngste barn, Christina Georgina, ble en berømt poet og er sannsynligvis mest kjent som forfatteren av diktet *Goblin Market*.

Frances døde i 1886 og ble gravlagt ved familiens gravsted i Highgate.

## Referanser
Mesterligaen 2006/07 cupspill

**Cupsillet** i Mesterligaen 2006/2007 er åttendedelsfinaler, kvartfinaler, semifinaler og finale. Alle kampene spilles over to kamper, bortsett fra finalen.

## Åttendedelsfinaler
### Første kamp

 

### Andre kamp

## Kvartfinaler
### Første kamp

### Andre kamp

## Semifinaler
### Første kamp

### Andre kamp

## Finale
Keiserens nye skole

***Keiserens nye skole*** er en amerikansk animert eventyr- og komiserie som gikk på Disney Channel fra 2006 til 2008. Den handler om den unge inka-keiseren Kuzco som må få bestått vitnemålet på Kuzcoakademiet for å bli keiser. Hvis han stryker kommer hans onde rådgiver Yzma (alias Kuzcoakademiets rektor Amzy) til å bli keiserinne istedenfor ham. De fleste episodene handler om at Kuzco får en vanskelig oppgave på skolen som han må løse for ikke å stryke, og Yzma prøver å få ham til å stryke, stort sett ved å forvandle ham til et dyr. Serien er basert på Disney-filmen *[[Et kongerike for en lama]]*.

Første sesong av serien kom på amerikanske TV-skjermer vinteren 2006, og på Disney Channel Norge høsten 2006. 

## Rollefigurer
* **Kuzco**: Seriens hovedperson, kjent fra filmen "Et Kongerike for en lama", Kuzco er arvingen til tronen i Inkariket, men for å bli keiser må han stå på kuzcoakademiet og få vitnemålet. Kuzco er arrogant, lat, selvopptatt og betrakter skolen som en latterlig plikt.

* **Malina**: Viktig biperson i serien. Hun var ikke med i filmen, og er sammen med flere andre nye figurer i serien. Malina er skoleflink og meget godt likt av alle på akademiet. Kuzco må stadig få hjelp av Malina for å komme seg ut av kniper som kan ødelegge planen hans om å inta tronen igjen.

* **Yzma/Amzy**: Yzma vil stadig bli kvitt Kuzco og selv bli keiserinne. Derfor blir hun rektor på akademiet, under det fantasiløse dekknavnet "Amzy", og prøver etter beste evne å sørge for at han blir kastet ut av skolen og ikke kan bli keiser.

* **Kronk**: Kronk fortsetter som Yzmas slave i alle hennes forsøk på å ødelegge for Kuzco. Kronk er også elev på akademiet. Han er fremdeles like dum, og glemmer nesten alltid at Yzma og Amzy er samme person (og skvetter like mye hver gang når det blir avslørt).

* **Chicha**

* **Pacha**: En snill og godmodig fjellbonde som reddet Kuzco i filmen. Kuzco bor hos Pacha og familien mens han går på skolen, siden han ikke kan bo i palasset før vitnemålet er på plass.

* **Chaca**

* **Tipo**

* **Yupi**

## Eksterne lenker
*
Deichmans gate (Oslo)

**Deichmans gate** (3-27, 2-10) er en gate i strøkene Hammersborg og Fredensborg i bydelene Grünerløkka (3-9, 2-4) og St. Hanshaugen (11-27, 6-10). 

Gaten går fra Iduns gate til Kristparken. Møllergata skole ligger til gaten mellom Rosteds gate og Wilses gate. 

Gaten har fått sitt navn etter Carl Deichman som testamenterte blant annet sin boksamling til Christiania som ble grunnlaget for Deichman bibliotek.

I 1980 ble gaten ombygget til gatetun, sammen med Zetlitz' gate og tilstøtende Iduns gate, med smalt slynget kjøreareal med møteplasser, beboerparkering og vareleveringsplasser og det øvrige arealet til opphold med benker, sandkasser, busker og trær.

## Oppgradering av gatetunet i 2017

Asplan Viak fikk høsten 2013 oppdraget med å utarbeide byggeplan for opprusting av gatetunet i Deichmans gate for Bymiljøetaten i Oslo kommune (BYM). Det var variabel bruk av asfalt og gatestein, setninger i gaten slik at slukene sto høyere enn vegbanen, og at trær og bed ikke var stelt. Etter å ha prosjektert byggeplanen ferdig med tradisjonelle løsninger, ble det besluttet at gaten skulle være pilotprosjekt for BYM etter krav fra Vann- og avløpsetaten (VAV) om lokal overvannshåndtering, og den opprinnelige byggeplanen ble lagt i skuffen.

Designet på gaten ble gjort om. Det er etablert ni regnbed, åpne vannkanaler og vannskulpturer. Gaten har fått sitteområder med solbenker og helhetlig bruk av belegg.

Lokal håndtering av overvann er utradisjonelt og lite utprøvd i Norge. Regnbedene har derfor ulik oppbygning hvor det er installert måleutstyr for å registrere hvordan de fungerer.

Oppdraget hadde byggestart våren 2016 og sto ferdig høsten 2016, med offisiell åpning 4. mai 2017 med hornmusikk fra Møllergata skolekorps og sløyfeåpning av anlegget. 

Oppgraderingen av gaten ble i september 2018 nominert til Vakre vegers pris. Bymiljøetaten og COWI fikk Landskapsarkitekturprisen 2018 for oppgraderingen av gaten., begrunnet særlig med overvannshåndteringen med de ni regnbedene, godt design og riktig vegetasjon. I 2019 ble oppgraderingen én av tre finalister til Oslo bys arktitekturpris. Deichmans gate og Wiles gate er de to første ferdigbygde anlegg for lokal overvannshåndtering i Oslos sentrumsgater.

## Referanser
Skuggfaks

**Skuggfaks** er den mektigste hesten i hele Midgard, han er høvding over Mearas, og ble temt av Gandalv og gitt ufrivillig til ham som en gave fra kong Théoden av Rohan. Ingen mann kunne temme Skuggfaks. Han ville ikke ha på seg verken sal eller hodelag, og bar bare Gandalv av egen fri vilje. Den store hesten bar også Pippin og Gimli (begge gangene med Gandalv på samtidig) i en kort til i løpt av krigen om ringen. Som en av Mearas, Skuggfaks var en grå/sølv hingst, og han forsto menneskenes tungemål. Han var også tilsynelatende fryktløs, og han kunne løpe fortere enn noen annen hest i Midgard. 
I et utrykt brev fra Tolkien står det at Skuggfaks ble med Gandalv vestover og over havet, men i Ringenes Herre blir dette bare hintet til der det står at Gandalv sto ved en "stor grå hest" i havna like før de drar, og det tidligere løftet til Gandalv (i kapitlet "Den hvite rytter"), at han og Skuggfaks ville ikke bli adskilt igjen i denne verdenen. I filmene *[[To tårn]]* og *[[Atter en konge]]* , blir Skuggfaks spilt av de to andalusierne **Domero** og **Blanco**.

Hans navn kan oversettes som skygge-hår, gammel English feax betyr "hår". Navnet skuggfaks stammer fra hestene Skinfaxi og Hrímfaxi i norrøn mytologi.
Armin von Gerkan

**Armin von Gerkan** (født 30. november 1884 i Subbath (Kurland), da Russland, nå Latvia, død 22. desember 1969 i Garstedt (nå Norderstedt) ved Hamburg) var en tysk klassisk arkeolog og bygningsforsker. Han var professor i gresk og romersk arkitektur.

Han tilhørte den tysk-baltiske adelsslekten Gerkan, som bl.a. omfatter arkitekten Meinhard von Gerkan, kostymekunstneren Florence von Gerkan og modellen Manon von Gerkan.

Armin von Gerkan studerte arkitektur i Riga og Dresden, og deltok fra 1908 til 1914 i utgravningene som Deutsches Archäologisches Institut foretok i Lilleasia (Milet, Didyma, Priene og Samos). Under første verdenskrig tjenestegjorde den russiske statsborgeren Gerkan i den keiserlige russiske hæren som offiser i Kaukasus. I 1919 deltok han i det baltiske landvernet under frigjøringen av Baltikum fra Den røde armé. Etter å ha blitt tysk statsborger studerte han klassisk arkeologi i Greifswald, ble diplomingeniør i 1921 og tok doktorgraden i 1922. Hans habilitasjon fulgte i 1923. Han giftet seg med en datter av den kristelige arkeologen og kirkehistorikeren Victor Schultze (1851–1937).

I 1924 ble Gerkan andre direktør for Deutsches Archäologisches Institut i Roma, og i 1938 ble han første direktør.  I 1937 ble han honorær professor i Berlin.

Hans viktigste fagområde var romersk arkitektur og topografi. Men hans arbeid førte ham også til Baalbek og Palmyra (Syria), Dura Europos (Mesopotamia), Egypten, Olympia og Epidauros. Etter annen verdenskrig ble han gjesteprofessor i Bonn. I 1955 ble han utnevnt til dr. ing. h.c. og i 1962 til dr. theol. h.c.

Gerkan gikk inn for at den arkeologiske bygningsforskningen ble anerkjent som et eget fag innenfor arkeologien. Han arbeidet mye med fagets teoretiske grunnlag, oppgaver og virkemuligheter

## Publikasjoner
* *Das Theater in Priene*, 1921
* *Griechische Städteanlagen*, 1924
* *[https://web.archive.org/web/20110520011426/http://www.koldewey-gesellschaft.de/de/bauf/vongerkan.html Die gegenwärtige Lage der Archäologischen Bauforschung in Deutschland (1924)]*
* *Der spätantike Bilderschmuck am [[Konstantinsbogen]]* (med H.P. L'Orange), 1939
* *Von antiker Architektur und Topographie. Gesammelte Aufsätze*, Stuttgart 1959
* *Das Theater von Epidauros* (med W. Müller-Wiener), 1961

## Referanser


## Litteratur
* Friedrich Wilhelm Deichmann: «Armin von Gerkan. Bibliographie». I: *Römische Mitteilungen* 77 (1970) S. XVII-XVIII. 
* Rudolf Naumann: «Armin von Gerkan». I: *Gnomon* 43 (1971) S. 841-842.

## Eksterne lenker
*
Bokbadet

***Bokbadet*** var et norsk litteraturmagasin som ble TV-sendt på NRK2 fra  til . Serien ble for det meste ledet av Anne Grosvold og Eva Bratholm. 

Serien hadde premiere den 6. september 1996 og var et av de første programmene som ble sendt på NRK2.

Bokbadet er et arrangement for bokinteresserte, hvor en forfatter blir intervjuet for åpen scene, og har blitt arrangert helt siden 1991 på Rockefeller. Da med Gerhard Helskog som intervjuer. I 1992 overtok Grosvold jobben som intervjuleder og hadde den helt til høsten 1993 da hun ble erstattet av Eva Bratholm. Fra og med høsten 1996 var NRK til stede og sørger for at det ble TV-sendt. I 1999 ble Bratholm ansatt som kulturredaktør i Dagbladet, og Anne Grosvold tok igjen over lederjobben og hadde den helt til programmet ble nedlagt på NRK i 2004 (siste episode ble sendt den 15. desember 2004). NRK har totalt gjort opptak av 135 bokbad.

Prosjektleder var Ales Ree.

De norske Bokklubbene fortsatte imidlertid sine litterære møter med publikum på Rockefeller i Oslo – uten NRK. 

## Referanser


## Eksterne lenker
*
Gaetano Polidori

**Gaetano Polidori** (født 1764 i Bientina, død 1853 i London) var en italiensk skribent og filolog som levde i London. Han var sønn av Agostino Ansano Polidori (1714–1778), en lege og poet som levde og praktiserte i Bientina i nærheten av Pisa i Italia.

Som innfødt i Toscana studerte Polidori juss ved Universitetet i Pisa. Han ble sekretær for tragedieforfatteren Vittorio Alfieri i 1785 og ble hos ham i fire år. Han kom til England fra Paris i 1790 etter å ha avsluttet sin stilling hos Alfieri. Han bosatte seg i London og arbeidet som lærer i italiensk språk.

Polidori oversatte ulike litterære verk til italiensk, mest betydningsfullt var John Miltons *[[Det tapte paradis]]* og Horace Walpoles *The Castle of Otranto* foruten andre skrifter av Milton. Han skrev raskt og produserte utallige av egne fiksjon, poesi, kritikk og tragedier.

I 1793 giftet han seg med en engelsk guvernante, Anna Maria Pierce, og de fikk fire sønner og fire døtre sammen. Hans eldste sønn, John William Polidori, ble lege for Lord Byron og forfatter av den første vampyrfortelling på engelsk, *The Vampyre* (1819).

Hans datter Frances Polidori giftet seg med en politisk flyktning fra Italia, Gabriele Rossetti. De fikk fire barn sammen: Maria Francesca Rossetti, Dante Gabriel Rossetti, William Michael Rossetti og Christina Georgina Rossetti.

Gaetano Polidori utga en rekke verker, inkludert en del av hans egne skrifter. Han satte også opp et eget trykkeri i sitt hjem i London hvor han trykket hovedsakelig sine egne skrifter, men også de første utgavene av sine barnebarns dikt, Dante Gabriel Rossetti og Christina Rossetti. Han trykte også en utgave av diktet *Osteologia* som hans far Agostino Ansano Polidori hadde skrevet i 1763.

Han trakk seg tilbake til et hus i Holmer Green i Buckinghamshire i 1836 og døde i 1853.

## Referanser
Jonisk skala

**Jonisk skala** er skalaen som oppstår når du spiller en vanlig 7 toners dur skala fra og til grunntonen. Denne skalaen er helt lik en vanlig 7 toners dur-skala.
Sverre Haugli (1982)

**Sverre Haugli** (født 2. oktober 1982) er en norsk tidligere skøyteløper. Han er barnebarn av Sverre Ingolf Haugli og bror til Maren Haugli. Han representerer Jevnaker IF. 

Haugli tok sin første pallplassering i verdenscupen under finaleløpet i Heerenveen 13. mars 2010, med tida 6.21,49, bare slått av landsmannen Håvard Bøkko. Før dette var en 6.-plass fra 10&nbsp;000 m i OL i 2010 hans beste plassering i globale løp. Haugli har også flere medaljer fra NM allround og enkeltdistanser.

Sverre Haugli la opp som skøyteløper i mai 2010 etter å ha fått tilbud om stilling som daglig leder ved Ringeriksbadet.

## Personlige rekorder
Oppdatert 6. desember 2009

### Høydepunkter i karrieren

;Olympiske leker
:2010 – Vancouver, 6.-plass 10000 m
:2010 – Vancouver, 10.-plass 5000 m
;VM Allround 
:2009 – Hamar, 9.-plass
:2010 – Heerenveen, 8.-plass
;EM Allround 
:2007 – Collalbo, 11.-plass
:2008 – Kolomna, 10.-plass
:2009 – Heerenveen, 7.-plass
:2010 – Hamar, 10.-plass
;Nasjonale mesterskap
:2005 – Drammen, 2.-plass NM Allround
:2007 – Geithus, 3.-plass NM Allround
:2008 – Bjugn, 2.-plass NM Allround
:2009 – Gol, 2.-plass NM Allround
:2009 – Hamar, 2.-plass NM 5000 m 
:2010 – Bergen, 3.-plass NM Allround
;European Youth-23 Games
:2005 – Helsingfors, 3.-plass 10000 m

Sverre har også deltatt på flere lagtempokonkurranser i verdenscupen med suksess, men ble ifm. OL 2010 ikke vurdert til å bli med på kvalifiseringen til laget.

## Referanser


## Eksterne lenker
* 
* 
* Sverre Hauglis hjemmesider
* Sverre Haugli på speedskatingphotos-by-biseth
Lydisk skala

**Lydisk** er en modal skala opprinnelig basert på gamle diatoniske skalaer fra antikkens Hellas. I dag kjenner vi den som en kirketoneart slik den ble brukt i renessansen. Rent harmonisk klinger den som en durskala (jonisk), men med forstørret kvart.

## Historie
Den lydiske skalaen ble forlatt i likhet med de fleste andre kirketonearter ettersom musikken beveget seg inn mot barokken. I barokken ble funksjonsharmonikk svært viktig for komposisjonene og den lydiske skalaens forstørrede kvart ledet ikke like godt videre som tritonusforholdet mellom den rene kvarten og den store septimen.

Kirketoneartene får ligge stille en tid framover helt til man kommer inn i romantikken. Her brytes mange regler opp og interessen for det nasjonale øker. Edvard Grieg begynner å se på den norske tradisjonsmusikken og begynner å skrive den ned i et tonesystem som passer det som allerede eksisterte i den vestlige kunstmusikken. Her gjenoppstår noen kirketonearter bl.a. den lydiske.

I jazzmusikken etter starten av 50-tallet har den lydiske skalaen betydd mye. George Russel skrev boken *The lydian chromatic concept of tonal organization* (Det lydisk-kromatiske konseptet for tonal organisering), Denne boken framstiller den lydiske skalaen som det optimale utgangspunktet for jazzimprovisasjon, og er en milepæl i modaljazzens historie. 

I dag er skalaen en av de mest brukte kirketoneartene og den brukes i mange sjangere. Mest utbredt er den nok likevel i folkemusikk, jazz og klassisk musikk.

Eksempler på den lydiske skalaen kan man blant annet finne i Brass Brothers "Bruremarsj", i "Fanitullen" og i Edvard Griegs "Haugelåt" fra "Slåtter", op 72.
Tornado (andre betydninger)

**Tornado** kan referere til:

* Tornado, en virvel med kraftig syklonisk vind
* Antisyklonsk tornado, en virvelvind som går motsatt vei av en vanlig tornado
* Panavia Tornado, et britisk/italiensk/tysk jagerfly
* North American B-45 Tornado, et amerikansk bombefly
* Tornado, seilbåt, tidligere olympisk klasse
* Tornado Måløy Fotballklubb
* Tornado, damplokomotiv fra 2008
* Tornado, en italiensk action-krigsfilm fra 1983
* Oldsmobile Toronado
Angvik

**Angvik** er ei bygd i Gjemnes kommune på Nordmøre. Strandstedet Angvik ligger ved Tingvollfjorden langs fylkesvei 666, som gjennom Angvik heter Sørlandsvegen (mot nord) og Brakstadstranda (mot sør), og fylkesvei 665 som heter Osmarkavegen. 

Gården Angvik, som har gitt navn til strandstedet, ligger nær ved. 

Innbyggerne i Angvik sogner til Øre kirke. Bygda har eget bedehus.

## Stedsnavnet
Stedsnavnet Angvik, som uttales Angvikja (dativ; angvikjen), kommer av det gammelnorske angr; trang vik, fjord eller gressmark som faller ned mot sjøen.

## Skoler
Angvik skole er barneskole for indre del av Gjemnes kommune. Elevene kommer fra Angvik, Fagerlia, Flemma og  Heggem. Bygda har egen barnehage, som i senere tid nå har blitt flyttet til Heggem.

## Næringsliv
Bygda fikk både elektrisk kraftstjon og tønnefabrikk i 1912  og Angvik møbelfabrikk. 

## Samferdsel
Før 1964, da all viktig samferdsel foregikk sjøveien, tilhørte Angvik den del av Tingvoll kommune som lå vest for Tingvollfjorden, og denne del av kommunen ble kalt *Sørlandet*. Før 1. januar 1965 sognet innbyggerne til Tingvoll kirke og gårdene på vestsiden av fjorden hadde egne kirkebåter for å krysse Tingvollfjorden. Flere i Angvik drev med skyssbåt over fjorden. Angvik ligger tvers over fjorden i forhold til Tingvollvågen og kommunesenteret i Tingvoll kommune. Bilferge over fjorden ble etablert i 1929.

Da samferdselen foregikk sjøveien hadde Angvik og andre steder langs Tingvollfjorden båtforbindelse til Kristiansund.

Angvik Auto ble etablert 1925 og senere fusjonert med Surnadal billag ; etter at bussrutene kom er Molde blitt byen for folk i Angvik.

Den gamle postveien mellom Trondheim og Bergen gikk gjennom Angvik. 

## Referanser
Aaron Mokoena

**Aaron Tebogo Mokoena** (født 25. november 1980 i Gauteng i Sør-Afrika) er en sørafrikansk fotballspiller fra Johannesburg.
Han spiller for den sørafrikaske klubben Bidvest Wits, hvor han spiller forsvarer og midtbane.

Mokoena startet proffkarrieren sin i Bayer Leverkusen, men flyttet fort til Ajax etter å ha imponert på landslaget til  som reservekaptein for Lucas Radebe. Her ble han utlånt til den belgiske klubben K.F.C. Germinal Beerschot, hvor han etter hvert ble kaptein og nøkkelspiller. Etter å ha returnert fra lån, byttet Mokoena klubb til Racing Genk. Han spilte her i 2 år, til han ble kjøpt av Blackburn Rovers. 

Mokoena fikk sin debut i Rovers 8. januar 2005, mot Cardiff City i FA-Cupen, som innbytter for Barry Ferguson, og ble etter dette fast spiller på førstelaget for resten av sesongen. Senere har han slitt mer med å komme på laget, og har stort sett hatt en rolle som innbytter. Alle skadene Rovers har slitt med i 2006/07 sesongen har imidlertid ført til at han har fått mer spilletid, også fra start. *Mbazo* eller *The Axe* som han ofte kalles, blir som oftest brukt som en defensiv midtbanespiller, som vanligvis kommer inn etter pausen og trygger ledelsen med sine primært defensive kvaliteter.

## Referanser


## Eksterne lenker
*
Wanderers FC

**Wanderers Football Club** var en amatør-fotballklubb med base i Battersea, Wandsworth, London, og var en av de ledende klubbene i engelsk fotball i det 19. århundre. Deres berømmelse ligger i at de vant den aller første cupfinalen i det som nå kalles FA-cupen. Finalen ble spilt på Kennington Oval i London 16. mars 1872. Wanderers slo Royal Engineers 1-0, og vinnermålet ble scoret av Morton Betts, som spilte under pseudonymet *A.H. Chequer* (a Harrier Chequer). Wanderers vant cupfinalen fem ganger på de første åtte sesongene mellom 1872 og 1878. Så sent som i 2025 lå klubben på en delt tiendeplass i antall cupmesterskap. Navnet «Wanderers» antyder at klubben ikke hadde noen hjemmebane, de spilte flesteparten av sine kamper på Lillie Bridge og Battersea Park.

Det opprinnelige navnet var **Forest Football Club** og de holdt da til i Leytonstone, London, og var med på å stifte The Football Association i 1863. Navnet Wanderers kom året etter, da de måtte flytte tvers over London til Battersea Park. Laget besto stort sett av tidligere elever ved Eton og Chartherhouse. Deres kaptein var Charles Alcock, som også var formann i FA fra 1870 til 1895, og en av initiativtakerne til cupen. 

Klubben ble oppløst tidlig i 1880-årene, da skolene opprettet sine egne klubber, som f.eks. Old Etonians FC og Old Carthusians FC.

## Meritter
FA-cupen
* Mester 1871/72, 1872/73, 1875/76, 1876/77, 1877/78

## Referanser


## Eksterne lenker
*
Iduns gate (Oslo)

:::*Se [[Iduns gate|pekerside]] for flere forekomster av Iduns gate.*

**Iduns gate** (1-5, 2-4) er en gate i bydel Grünerløkka. Gaten går fra Maridalsveien til Fredensborgveien.

Gaten het tidligere Bryggerigangen og fikk navnet Iduns gate etter gudinnen Idunn i 1914.

I 1980 ble gaten ombygget til gatetun, sammen med Zetlitz' gate og tilstøtende Deichmans gate, med smalt slynget kjøreareal med møteplasser, beboerparkering og vareleveringsplasser og det øvrige arealet til opphold med benker, sandkasser, busker og trær.

## Referanser
Henning Gran

**Sverre Henning Gran** (1906–1978) var en norsk kunsthistoriker og statsstipendiat.

Gran var opprinnelig utdannet reklametegner, med skiftet karriere og ble dr.philos. i 1947 på avhandlingen *Billedhuggeren [[Julius Middelthun]] og hans samtid, en studie i norsk sen-klassisistisk skulptur* (utgitt 1946). Han arbeidet deretter som konservator ved Nasjonalgalleriet 1947–50 og 1951–54. Sammen med Peter Anker utga han i 1956 *Illustrert norsk kunstnerleksikon*. Gran spilte også en rolle som rådgiver for Sonja Henie og Niels Onstad under oppbyggingen av deres samling.

Grans forfatterskap og virksomhet som konservator representerte en kontakt mellom norsk og fransk kunst; han presenterte Edvard Munch i Paris, Toulouse-Lautrec i Norge og skrev om møter mellom franske og norske malere.

Han ble utnevnt til statstipendiat i 1972. 

## Referanser


## Eksterne lenker
*
Tennis under Sommer-OL 1896

**Tennis under Sommer-OL 1896** ble arrangert fra 8. til 11. april 1896 ved tennisanlegget til Ómilos Andisfírisis Athinón (Athens tennisklubb) i nærheten av Zappeion i Athen. 

Det ble spilt to tennisturneringer i de første moderne olympiske lekene 1896 i Athen – én singel- og én dobbelturnering, begge for menn. Det var tretten deltakere fra seks nasjoner, sju av deltakeren var fra vertslandet. Mange av dobbel-parene var av blandet nasjonalitet, blant annet samtlige medaljevinnere i dobbelturneringen. Det var kun vinnerne som fikk medalje, de fikk sølvmedalje, under de første og andre olympiske lekene. Nåværende system med medaljer for de tre første plassene ble først innført 1904 i St. Louis. Medaljefordelingen har skjedd i ettertid av Den internasjonale olympiske komité (IOK).
  
## Medaljefordeling

## Resultater
### Singel, menn

### Dobbel, menn

## Eksterne lenker
* Tennis at the 1896 Summer Olympics hos olympedia.org
Perrin Aybara

**Perrin Aybara** er en fiktiv person og en av de sentrale figurene i bokserien Tidshjulet av forfatteren Robert Jordan.

Perrin vokste opp i Emondsmark, sammen med flere av hovedpersonene i serien, Rand al'Thor, Mattrim Cauthon, Egwene al'Vere og Nynaeve al'Meara. Han har brede skuldre, ganske langt hår og armer brede som en smed. Han blir lettest kjent igjen på sine øyne. Disse er opprinnelig brune, men etterhvert i serien skifter de farge og blir gule. Selv om han begynner som ung, uerfaren og naiv utvikler han seg til en fryktinngytende kriger og god leder. Han er sindig og ofte stille. Han tar seg tid til å tenke gjennom ting og bearbeider ulike muligheter, skjønt dette gir ofte et inntrykk til andre om at Perrin er treg og dum når han egentlig er nøye.

I Emondsmark arbeidet han i mester Luhhans smie som smed, før han flyktet fra den lille landsbyen sammen med de andre vennene sine fra Emondsmark samt Moiraine Damodred og Lan. Likesom Rand og Matt, får han etter hvert vite at han er Ta'veren, mennesker med en egen evne til å påvirke hendelser i verden rundt seg.
Kongelige førstedamer

***Kongelige førstedamer*** var en historisk dokumentar- og portrett-serie på fem episoder som gikk på NRK1 i 2001. Serien tok for seg de fire kvinnene som har fylt rollen som det norske kongehusets førstedamer: Dronning Maud fra 1905 til 1938, Kronprinsesse Märtha fra 1938 til 1954, prinsesse Astrid fra 1954 til 1968 og dronning Sonja siden 1968. Regi var ved Bjørn Scheele, mens Anne Torjusson Diesen var prosjektleder. Anne Grosvold var intervjuer. 

Serien gikk på NRK1 senhøsten 2001. Første episode ble sendt den 22. november.

## Om serien
I den bredt anlagte portrettserien trekkes mange og ukjente sider fram ved de fire kvinnene. Anne Torjusson Diesen og Anne Grosvold presenterer de fire kvinnene som hele mennesker – deres personlighet, liv og hvordan de har fylt rollen som frontfigur for kongehuset. 

Programserien byr på en mengde ukjent materiale. Blant annet har de fått tilgang til private stillbilder og smalfilm på Det kongelige slott, og de har gravd i de kongelige arkivene i Windsor. I programmene om prinsesse Astrid og dronning Sonja er det hovedpersonene selv som er den viktigste kilden. De forteller begge med usedvanlig åpenhjertighet om hvordan de har opplevd tilværelsen som kongehusets førstedamer, både på godt og vondt. Deres personlige beretninger gir innblikk i forhold som ikke har kommet fram tidligere, og som nok vil vekke oppsikt. (NRK)

### Episodene
Første episode tar for seg Dronning Maud.

Episode 2 og 3 handler om kronprinsesse Märtha. Det første dreier seg om hennes liv fram til 1940, mens det andre er konsentrert om hennes viktige og sterkt underkjente rolle i den norske motstandskampen under krigen og i den påfølgende gjenoppbyggingen av landet. 

I program 4 får vi prinsesse Astrids egen beretning om sitt liv som kongelig førstedame. Det var en rolle hun ble kastet inn i som 22-åring etter kronprinsesse Märthas død, og som hun ivaretok til kronprins Harald giftet seg med Sonja i 1968. Hun forteller også om reaksjonene og motgangen hun opplevde da hun valgte å gifte seg med en fraskilt mann i 1961.

Det siste programmet er på en time, dobbelt så langt som de øvrige, og er et omfattende portrett av vår nåværende dronning. Her møter vi dronning Sonja på jobb og i fritid, og gjennom intervjuer med dronningen selv og dem som kjenner henne, gis et nytt innblikk i vår kongelige førstedames liv og personlighet.

## Referanser
Silhuett

**Silhuett** er bildet av en figur der omrisset er det som forklarer figuren. Framstillingsmåten likner et skyggebilde. Betegnelsen stammer fra det franske «a là Silhouette».

Sihuetter brukes særlig om portretter av personer framstilt som en mørk profil mot en lys bakgrunn, gjerne klippet ut av svart papir eller malt med fin pensel. Formgrepet er også brukt i fotografiske silhuetter der omrisset av en mørk forgrunn danner en tydelig figur mot en lysere bakgrunn, for eksempel trær, bygninger eller mennesker i motlys. Enkle piktogramer av gjenstander og figurer på skilt er gjerne framstilt som silhuetter.

Silhuett-portretter var særlig populære på 1700-tallet fram til daguerreotypier og fotografier ble vanlige inn på 1800-tallet. Silhuettkunstnere reiste også i Norge og lagde portretter som oppdrag, særlig for velstående personer. Det er idag bevart mange silhuetter både på museer og hos private.

## Silhuetter



File:Cutting girl 1c 1.jpg|Portrett som papirklipp. Profilen klippes ut i svart papir.
Fil:Beethoven 16 Silhouette.jpg|Silhuett eller skyggebilde av komponisten Beethoven som barn, med detaljer av håret og klærne
Fil:Human evolution.svg|Silhuettene av figurer som skal representere menneskets evolusjon
Fil:Japan road sign 207-A.svg|Trafikkskilt kan ha stiliserte silhuetter av gjenstander og figurer i form av piktogrammer
Fil:Flag of Cyprus.svg|Republikken Kypros' flagg dekorert med tegning av olivenkvister og kart-omrisset av øya som en silhuett
Fil:Statue of Liberty, Silhouette.jpg|Fotografisk silhuett av Frihetsgudinnen i New York


## Se også
* Skygge
* Skyline
* Papirklipp
* Profil
* Skyggeteater

## Eksterne lenker

* 
* Sciografi - studie av siluetter i arkitektur
* Moske med siluettspill på inngangsdekorasjonene  Niğde Alaaddin Moske  (En gang i året  kan man se en dameansikt forfra takket være sliuettene til inngangsdekorasjonene). 
* Moské med silhuettspill på inngangsdekorasjonene: Sollyset danner tegningene av e mann som ber  
* Tyrkias landsfader Atatürks silhuett tegnes som en skygge på  fjellet Karadağ hvert år i perioden fra 15. juni til 15. juli
Antvorskov

**Antvorskov** var et kloster på Sjælland, ikke langt fra dagens by Slagelse.

## Historie
Klosteret ble anlagt i 1164 av Valdemar den store, som kloster for den katolske Johannitterordenen. Prioren var overhode for samtlige av ordenens andre klostre i Skandinavia. Hans Tausen, som reformerte den danske kirka, bodde på klosteret, og det var herfra han startet reformasjonen. 

Under kong Fredrik II ble klosteret gjort om til et kongelig slott, og han døde her i 1588. I 1584 var ombyggingen – kirketårnet ble utstyrt med et svært høyt spir - var såpass fullført at herredagen kunne avholdes der i juli. Deretter lot kong Frederik sønnen, den senere Christian IV, hylles i Ringsted. Prinsen gikk på skolen i Sorø fra august 1584, og kongen ble boende på Antvorskov en stund for å holde øye med oppdragelsen hans. I april 1585 fikk Frederik II vedtatt et forbud mot omtale av Antvorskov som et «kloster» eller som noe annet enn «slott». Skulle noen glemme seg, måtte de bøte en levende okse.

Etter Frederik 2.s død ble Antvorskov gjort om til et kongelig len, som Frederik IV senere endret til et grevskap til sin elskerinne Elisabeth Helene von Vieregg. Da hun døde, gikk grevskapet tilbake til kronen. 

I perioden 1717&ndash;1763 var Antvorskov et av Danmarks 12 rytterdistrikter. Inntektene fra disse distriktene var det økonomiske grunnlaget for hæren, og soldatene ble innkvartert på det gamle slottet. I 1774 ble Antvorskov delt inn i ni herregårder.

I dag er det bare ruiner tilbake av bygningene. 

## Referanser


## Eksterne lenker
* Antvorskov på Lexopen
Diego Rivera

**Diego María de la Concepcíon Juan Nepomuceno Estanislao de la Rivera y Barrientos Acosta y Rodríguez** (født 8. desember 1886, død 24. november 1957) var en meksikansk muralist og kunstmaler. Rivera ble født i Guanajuato. Han reiste som ung til Europa hvor han ble inspirert av kubismen. Han har malt en rekke offentlige bygninger både i og utenfor Mexico. Diego Rivera var gift med Frida Kahlo.

## Referanser


## Eksterne lenker
* 
* 
*
Torpedo (andre betydninger)

**Torpedo** har flere betydninger:

* Torpedo, et våpen, selvgående prosjektil brukt mot skip.
* Torpedo (pengeinnkrever), person som mot betaling utfører trusler eller voldshandlinger.
* Torpedo (TV-serie), norsk tv-serie på fire episoder som gikk på TV2 i 2007.
Torpedo (pengeinnkrever)

**Torpedo** er en person som mot betaling utfører trusler, utpressing, voldshandlinger, sabotasje og i visse tilfeller mord.
Begrepet knyttes gjerne til pengeinnkreving, der torpedoen benytter seg av trusler eller vold for å kreve inn utestående gjeld fra andre personer. Torpedoen opptrer på vegne av utlånere som ikke har klart å kreve inn pengene de lånte ut. En torpedo kjøper også ofte andres gjeld.

Flere torpedoer sper også på inntektene sine ved det de selv omtaler som bøtelegging. Bøtene kan grunngis med at personen som ilegges boten har kommet med ærekrenkelser eller andre påståtte overtredelser som torpedoen bruker som påskudd for å kreve penger som oppreisning. Personer som pekes ut for slik utpressing er gjerne velstående.

I forsøk på å bagatellisere sin kriminelle virksomhet velger torpedoer ofte å omtale seg selv med eufemismer som megler og problemløser.

## Se også
*Inkasso

## Referanser
Opernhaus Zürich

**Opernhaus Zürich** er et operahus, og ligger i nærheten av Bellevue i Zürich i Sveits. Det ble åpnet 30. september 1891 og ble frem til 1964 kalt *Stadttheater*. Operaen har plass til 1&nbsp;100 tilskuere.

## Referanser


## Eksterne lenker
*
Central Division (NBA)

**Central Division** er en av tre divisjoner i Eastern Conference. De to andre divisjonene er Atlantic Division og Southeast Division.  I hver av disse divisjonene er det 5 lag. I hvilken divisjon man er i avhenger av hvor laget holder til geografisk.

Central Division består for øyeblikket av følgene lag:
*Chicago Bulls
*Cleveland Cavaliers
*Detroit Pistons
*Indiana Pacers
*Milwaukee Bucks

## Vinnere
Vinnere av Central Division:

* 1971: Baltimore Bullets
* 1972: Baltimore Bullets
* 1973: Baltimore Bullets
* 1974: Capital Bullets
* 1975: Washington Bullets
* 1976: Cleveland Cavaliers
* 1977: Houston Rockets
* 1978: San Antonio Spurs
* 1979: San Antonio Spurs
* 1980: Atlanta Hawks
* 1981: Milwaukee Bucks
* 1982: Milwaukee Bucks
* 1983: Milwaukee Bucks
* 1984: Milwaukee Bucks
* 1985: Milwaukee Bucks
* 1986: Milwaukee Bucks
* 1987: Atlanta Hawks
* 1988: Detroit Pistons
* 1989: Detroit Pistons
* 1990: Detroit Pistons
* 1991: Chicago Bulls
* 1992: Chicago Bulls
* 1993: Chicago Bulls
* 1994: Atlanta Hawks
* 1995: Indiana Pacers
* 1996: Chicago Bulls
* 1997: Chicago Bulls
* 1998: Chicago Bulls
* 1999: Indiana Pacers
* 2000: Indiana Pacers
* 2001: Milwaukee Bucks
* 2002: Detroit Pistons
* 2003: Detroit Pistons
* 2004: Indiana Pacers
* 2005: Detroit Pistons
* 2006: Detroit Pistons
* 2007: Detroit Pistons
* 2008: Detroit Pistons
* 2009: Cleveland Cavaliers
* 2010: Cleveland Cavaliers
* 2011: Chicago Bulls
* 2012: Chicago Bulls
* 2013: Indiana Pacers
* 2014: Indiana Pacers
* 2015: Cleveland Cavaliers
* 2016: Cleveland Cavaliers
* 2017: Cleveland Cavaliers
* 2018: Cleveland Cavaliers
* 2019: Milwaukee Bucks
* 2020: Milwaukee Bucks
## Flest divisionstitler
* 9: Detroit Pistons
* 9: Milwaukee Bucks
* 8: Chicago Bulls
* 7: Cleveland Cavaliers
* 6: Indiana Pacers
* 5: Washington Bullets
* 3: Atlanta Hawks
* 2: San Antonio Spurs
* 1: Houston Rockets
Mogwai

**Mogwai** er et skotsk postrockband fra Glasgow.

Stuart Braithwaite og Dominic Actchinson dannet bandet sammen med Martin Bulloch i 1995. De to første hadde da kjent hverandre noen år, og da de traff Bulloch som spilte trommer, dannet de et band. Bandet spilte noen konserter, før John Cummings ble med. De begynte så å spille inn platen *Young Team*. Med seg på denne innspillingen hadde de også Brendan O'Hare, kjent fra bandet Teenage Fanclub. Han ble aldri et fast medlem i bandet, og var bare med på denne platen. Barry Burns ble ikke med i bandet før de skulle spille inn den tredje platen, *Come On And Die Young*'.

Mogwai har blitt et av de mest innflytelsesrike og kjente postrock-bandene. De komponerer lange instrumentale gitarbaserte stykker i postrock-tradisjonen, vanligvis variasjoner over et enkelt tema, og de er kjent for dynamisk kontrast, melodiske bassriff, og sin særegne bruk av distortion og effektpedaler.

Stilen har blitt påvirket av band som The Dirty Three, Joy Division, The Jesus and Mary Chain, My Bloody Valentine, King Crimson, og postrock-pionerene Slint og Tortoise.

## Diskografi
### Studioalbum
* *[[Young Team]]*, 27. oktober 1997
* *[[Come on Die Young]]*, 29. mars 1999
* *[[Rock Action]]*, 30. april 2001
* *[[Happy Songs for Happy People]]*, 9. juni 2003
* *[[Government Commissions (B.B.C. Sessions 1996-2003)]]* 2005
* *[[Mr. Beast]]*, 8. mars 2006
* **, 30. oktober 2006
* *[[The Hawk Is Howling]]*, 22. september 2008
* *[[Hardcore Will Never Die, But You Will]]*, 2011
* *[[Rave Tapes]]*, 2014
* *[[Every Country's Sun]]*, 2017
* *[[As the Love Continues]],* 2021
* *The Bad Fire*, 2025

## Eksterne lenker
* 
* 
* 
*
Rosenkavaleren

***Rosenkavaleren*** (orig. *Der Rosenkavalier*) er en komisk opera i tre akter, som ble uroppført 26. januar 1911 i Semperoper i Dresden. Musikken er skrevet av Richard Strauss og librettoen av Hugo von Hofmannsthal.

Handlingen finner sted i et aristokratisk miljø i Wien omkring 1740, i keiserinne Maria Theresias tidlige regjeringsår. Hovedpersonene er den unge adelige *Octavian*, den unge, nyrike *Sophie*, hennes far, *Herr von Faninal* og Sophies brudgom *Baron Ochs auf Lerchenau* og *Feldmarschallin Maria Theresa («Resi») Fürstin Werdenberg*.
Dops gate (Oslo)

**Dops gate** (5–11, 4A–12) er en liten gate i Bergfjerdingen i bydel St. Hanshaugen. Gaten går fra Akersveien til krysset Fredensborgveien/Rosteds gate. Den er oppkalt etter Theodor August Dop.

## Populærkultur
* I Lars Saabye Christensens roman *[[Bly (roman)|Bly]]* bor hovedpersonen, Kim Karlsen, i en leilighet i Dops gate gjennom deler av historien.

## Referanser


## Litteratur
* Oslo byleksikon: Dops gate
Théâtre Vidy-Lausanne

**Théâtre Vidy-Lausanne E. T. E.** (Espace Théâtral Européen) er et teater i bydelen Vidy i Lausanne i Sveits.

Teaterbygningen ble oppført for den sveitsiske nasjonalutstillingen i 1964 av arkitekten Max Bill. Den skulle opprinnelig brukes i seks måneder og deretter rives, men dette skjedde ikke. Bygningen omfatter en stor sal (*Salle Charles Apothéloz*) med 400 plasser, en liten (*Passerelle*) med noe over hundre plasser og et permanent telt foran bygningen (*chapiteau*) med plass til 200 tilskuere.

Mange berømte regissører som Benno Besson, Peter Brook, Luc Bondy, Heiner Goebbels, Joël Jouanneau, Jacques Lassalle og Robert Wilson har arbeidet ved Théâtre Vidy.

Hvert år har teateret mer enn 20 produksjoner og over 300 forestillinger. Flere er samproduksjoner med andre europeiske teatre, og vises på turnéer i andre deler av verden.

## Eksterne lenker
*
John Pius Boland

**John Mary Pius Boland** (født 16. september 1870 i Dublin, død 17. mars 1955) var en irsk jurist, politiker og tennisspiller.

Boland ble olympisk mester i tennis i de første moderne olympiske lekene i Athen i 1896. Han vant singleturneringen for herrer og han vant også doubleturneringen sammen med tyske Friedrich Adolph Traun.

## OL-medaljer
* 1896  Athen -  **Gull** i tennis, single herrer
* 1896  Athen -  **Gull** i tennis, double (sammen med Friedrich Adolph Traun)

## Referanser


## Eksterne lenker
* 
* 
*